Tomas Iver Hallem

Tomas Iver Hallem (født 1975) er en norsk politiker (Sp) fra Verdal. I 2023 ble han valgt til Trøndelags fylkesordfører.

Han var medlem av Verdal kommunestyre fra 1995 til 2011 og fra 2015 til 2019, varaordfører fra 2003 til 2011 og medlem av Innherred samkommunestyre fra 2004 til 2011. Han var styreleder i KS i Nord-Trøndelag fra 2007 til 2011.

I 2011 ble valgt inn i Nord-Trøndelag fylkesting. Han ble leder i Senterpartiets fylkestingsgruppe og leder i fylkestingets komité for plan og økonomi. I 2016 ble han Nord-Trøndelags fylkesråd for samferdsel, noe han var frem til sammenslåingen av Nord- og Sør-Trøndelag i 2018. Han var fylkesvaraordfører fra sammenslåingen og frem til 2023, da han ble valgt til fylkesordfører med støtte fra sentrum- og høyrepartiene.

Fra 2012 til sammenslåingen i 2017 var han fylkesleder i Nord-Trøndelag Senterparti.

Hallem er faglært sveiser og agronom. Han har vært melkebonde, skogsarbeider og sveiser ved Aker Verdal.

 Referanser 

Kategori:Fylkesordførere i Trøndelag
Kategori:Fylkesordførere fra Sp
Kategori:Sp-politikere i Trøndelag
Kategori:Lokalpolitikere i Verdal
Kategori:Sp-politikere i Nord-Trøndelag
Kategori:Norske bønder
Kategori:Norske agronomer
Kategori:Personer fra Verdal kommune